**Kedves Szülők!**

**A Vasvári Óvoda** tetőfelújítási munkái miatt nem tudtuk megnyitni óvodánkat, a nyitás szeptember 30-án várható.

Eddig elegendő volt 1 összevont csoport indítása a Hold utcai tagóvodában szeptember 1-vel.

Ezért szeretnénk megköszönni a Hold utcai óvodának, hogy a Vasvári úti tagóvodába járó gyermekek számára lehetővé tettek egy csoportszobát (csoportösszevonással), persze a hozzá tartozó mosdóhelyiséggel, udvarral, játékokkal, stb… a Vasvári óvodába járó gyermekek számára.

De a megnövekedett gyermeklétszám indokolttá tette, hogy újabb csoportot indítsunk.

Ezt - mint előzetesen jeleztük- az Egres úti óvoda tornatermében tudjuk megvalósítani szeptember 6-val.

Kollégáimmal arra törekszünk, hogy a lehető legjobb környezetben fogadhassuk a gyermekeket, így a Vasvári óvoda letisztított játékait, bútorait visszük át, és ezekkel rendezzük be a termet.

**A Halacska és Cica csoportos gyermekeket hétfőn ( szeptember 06.) már az Egres úti**

**óvodában várják pedagógusaik, pedagógiai asszisztensünk és dajkáik.**

Kérjük, hogy a gyerekek kis hátizsákban hozzák az „óvodai felszerelést” (benti cipő, csere ruha, szükség szerint ágynemű, pizsama), mert jelenleg nem tudunk biztosítani óvodai zsákot. Továbbá tisztasági csomagot attól, aki most kezdi az ovit (papír zsebkendő, szalvéta, wc papír, 2 csomag konyhai/papír kéztörlő, illetve *hagyományos szappan).*

Pár fontos információ:

**Az Egres úti óvoda,** akárcsak a **Hold utcai óvoda** „vendégül lát minket”, az ő megszokott életüket is kicsit megzavarjuk, ezért kérem, hogy az ovik szabályait tartsuk tiszteletben.

Az Egres úti oviban a Vasvári ovisok az épület oldalsó bejáratát használják majd – hiszen ez van legközelebb a tornateremhez, és a járványügy szabályok is jobban betarthatóak így-, ez a kis parkolóból nyílik, de az üvegajtóra is ki fogjuk írni.

**Fontos, hogy legkésőbb 9.00 óráig érkezzenek meg a gyerekek, hogy az óvodai életet ne**

**zavarják a folyamatos csengetéssel. ( 9.00 óra után bezárják az ajtókat)**

Köszönjük az Egres úti óvoda, Hold utcai óvoda dolgozóinak, óvodásainak és szüleiknek, hogy a rendkívüli ügyelet alatt átengedik nekünk a tornatermet, csoportszobát és helyet biztosítanak gyermekeinknek.

**Még egyszer köszönjük türelmüket, megértésüket és együttműködésüket.**

Tisztelettel:

 Hajnal Szilvia Ferencsák Annamária

 intézményvezető Vasvári Óvoda Tagóvoda vezető